Diari Oficial de la Generalitat Valenciana


Sumari del DOGV 3305, del 11-08-1998 (1998/6667)

RESOLUCIÓ de 6 de juliol de 1998, de la Direcció Territorial d'Indústria i Energia de Castelló, per la qual se sotmet a informació pública el projecte d'instal·lacions i l'estudi d'impacte ambiental corresponents a la Xarxa de Chilches-Soneja-Segorbe (eixida CS-2). Província de Castelló, i les seues instal·lacions auxiliars CBREDE98/13.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3305

Data del DOGV
:   11-08-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/6667


Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 6 de juliol de 1998, de la Direcció Territorial d'Indústria i Energia de Castelló, per la qual se sotmet a informació pública el projecte d'instal·lacions i l'estudi d'impacte ambiental corresponents a la Xarxa de Chilches-Soneja-Segorbe (eixida CS-2). Província de Castelló, i les seues instal·lacions auxiliars CBREDE98/13. [1998/X6667]
  
Com a complement a l'anunci d'aquest Servei Territorial d'Indústria i Energia de data 22 de juny de 1998, i als efectes previstos en el capítol II de la Llei 10/1987, de 15 de juny, de Disposicions Bàsiques per a un Desenvolupament Coordinat d'Actuacions en Matèria de Combustibles Gasosos, i en el Reglament General del Servei Públic de Gasos Combustibles, en relació amb els articles 17 de la Llei d'Expropiació Forçosa i 56 del seu reglament, i en el reglament per a l'execució de la Llei 2/1989, de 3 de març, d'Impacte Ambiental, de la Generalitat Valenciana, aprovat pel Decret 162/1990, de 15 d'octubre, se sotmet a informació pública conjunta el projecte d'instal·lacions i l'estudi d'impacte ambiental corresponent, les característiques del qual es detallen a continuació:
  
Peticionari: Enagás, SA, amb domicili a l'avinguda d'Amèrica, 38, 28320 Madrid.
  
Objecte de la petició: autorització de les instal·lacions Xarxa de Chilches-Soneja-Segorbe (eixida CS-2). Província de Castelló, que anirà a la província de Castelló pels termes municipals de la Vall d'Uixó, Chilches, Segorbe, Soneja, la Llosa de la Plana, Sot de Ferrer i Geldo.
  
Característiques de les instal·lacions:
  
Ramal principal: dissenyat en alta pressió B (72 bar) en tub d'acer, API-5L, grau B, enterrat, de 6- de diàmetre, amb 298 m al terme municipal de Chilches, 2.285 m al terme municipal de la Llosa de la Plana i 8.245 m al terme municipal de la Vall d'Uixó.
  
Ramal 1: dissenyat en alta pressió A (16 bar), en tub d'acer API-5L, grau B, enterrat amb origen en l'ERM, amb 4- de diàmetre i 538 m de longitud al terme municipal de Sot de Ferrer, 12.135 m al terme municipal de Segorbe, 355 m al terme municipal de Geldo i 1.192 m al terme municipal de Soneja.
  
Ramal 1.2: dissenyat en alta pressió A (16 bar), en tub d'acer API-5L, grau B, enterrat amb origen en l'ERM, amb 4- de diàmetre i 1.391 m al terme municipal de Segorbe.
  
Pressupost: 851.145.097 pessetes.
  
El projecte inclou els plans parcel·laris i relació concreta i individualitzada dels béns i drets afectats.
  
Afeccions a finques particulars:
  
Un. Expropiació forçosa en ple domini dels terrenys sobre els quals s'han de construir els elements d'instal·lació fixa en superfície.
  
Dos. Per a les canalitzacions:
  
A) Imposició de servitud permanent de pas en una franja de terreny de dos (2) metres d'ample, un a cada costat de l'eix, al llarg del gasoducte, per on anirà enterrada la canonada o canonades que es necessiten per a la conducció del gas, i que s'ajustarà a les següents limitacions:
  
1. Prohibició d'efectuar treballs de llaurada o semblants a una profunditat superior a (50) cinquanta centímetres, i també de plantar arbres o arbustos a una distància inferior a dos (2) metres comptats de l'eix de la canonada.
  
2. Prohibició de realitzar qualsevol tipus d'obra o efectuar cap acte que poguera danyar o pertorbar el bon funcionament de les instal·lacions, a una distància inferior a cinc (5) metres de l'eix del traçat, a un costat i a l'altre. Aquesta distància podrà reduir-se sempre que se sol·licite expressament i es complisquen les condicions que en cada cas fixe l'òrgan competent de l'administració.
  
3. Lliure accés del personal i els equips necessaris per a poder mantenir, reparar o renovar les instal·lacions amb pagament, si és procedent, dels danys que s'hi ocasionen.
  
4. Possibilitat d'instal·lar les fites de senyalització o delimitació i els tubs de ventilació, i també de realitzar les obres en superfície o subterrànies que calga per a l'execució o el funcionament de les instal·lacions.
  
B) Ocupació temporal, com a necessitat derivada de l'execució de les obres de la zona que es reflecteix per a cada finca en els plans parcel·laris d'expropiació i en la qual es farà desaparéixer tot obstacle i es realitzaran les obres necessàries per a l'estesa i la instal·lació de la canalització i els elements annexos, executant els treballs o operacions necessàries per a aquests fins.
  
Tres. Per al pas dels cables de connexió i elements dispersius de protecció catòdica:
  
A) Imposició de servitud permanent de pas en una franja de terreny d'un metre d'ample, per on aniran enterrats els cables de connexió i elements dispersius, que s'ajustarà a la prohibició d'efectuar treballs de llaurada o semblants a una profunditat superior a cinquanta centímetres, i també de plantar arbores o arbustos i per a realitzar tot tipus d'obra.
  
B) Ocupació temporal, com a necessitat derivada de l'execució de les obres, de la zona que es reflecteix per a cada finca en els plans parcel·laris d'expropiació i en la qual es farà desaparéixer tot obstacle, i també de realitzar les obres necessàries per a l'estesa i el muntatge de les instal·lacions i els elements annexos, executant les obres o operacions necessàries per a aquests fins.
  
Cosa que es fa pública perquè siga coneguda per tothom i especialment pels propietaris de terrenys i la resta de titulars afectats per l'esmentat projecte, la relació dels quals s'insereix al final d'aquest anunci, perquè puga ser examinat l'expedient en aquest Servei Territorial d'Indústria i Energia a Castelló, situat al carrer Cavallers, 8, 120071 de Castelló, i també els plans parcel·laris als ajuntaments respectius, i presentar en triple exemplar en aquest Servei Territorial les al·legacions que es consideren oportunes en el termini de vint dies a partir de l'endemà de la inserció d'aquest anunci.
  
Castelló, 6 de juliol de 1998.- El director territorial, P.A.: Manuel Cruceta Esteve.